Aselmad deg tegnit n uktazal n yinelmaden ur yettnadi ara kan ɣef uswir-nsen, imi iswi-is d anadi ɣef tuccḍa ixeddmen d wamek ara as-d-yaf tifrat. Nezmer ad d-nini d akken tuccḍa-agi tettunaḥsab d aḥric seg ukala n ulmad i d-yettekken seg waṭas n tmental gar-asent: lixṣaṣ n tmussniwin, yir tigzi n temsirin, yir aseqdec n yilugan n tutlayt, d ukukru n yinelmaden deg tegnit n ulmad anect-a yettaǧǧa-ten ad ccḍen war ma faqqen.